ΚΑΝΟΝΙΣΜΟΣ (ΕΟΚ) αριθ. 3326/92 ΤΗΣ ΕΠΙΤΡΟΠΗΣ

της 18ης Νοεμβρίου 1992

που τροποποιεί τον κανονισμό (ΕΟΚ) αριθ. 1760/83 περί ειδικών λεπτομερειών εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων που δεν υπάγονται στο παράρτημα ΙΙ της συνθήκης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 σχετικά με την κοινή οργάνωση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 17 παράγραφος 4,

τον κανονισμό (ΕΟΚ) αριθ. 3035/80 του Συμβουλίου της 11ης Νοεμβρίου 1980 με τον οποίο καθορίζονται για ορισμένα γεωργικά προϊόντα εξαγώμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, γενικοί κανόνες σχετικά με τη χορήγηση επιστροφών εξαγωγής και κριτηρίων καθορισμού του ύψους των (3), όπως τροποποιήθηκε τελευταία από τον κανονισμό (ΕΟΚ) αριθ. 3381/90 (4), και ιδίως το άρθρο 7,

Εκτιμώντας:

ότι ο κανονισμός (ΕΟΚ) αριθ. 1760/83 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 349/86 (6), προβλέπει στο άρθρο 4 παράγραφος 2 δεύτερο εδάφιο, μέγιστες διάρκειες ισχύος των πιστοποιητικών προκαθορισμού για τα προϊόντα που υπάγονται στην κοινή οργάνωση των αγορών στον τομέα του γάλακτος και των γαλακτοκομικών προϊόντων, μέχρι το τέλος του έκτου μηνός μετά από την έκδοσή τους 7 ότι η κατάσταση των αγορών σε ό,τι αφορά το βούτυρο καθιστά αναγκαίο τον περιορισμό της μέγιστης διάρκειας ισχύος των πιστοποιητικών για το βούτυρο που εξάγεται υπό μορφή εμπορευμάτων μη υπαγομένων στο παράρτημα ΙΙ της συνθήκης, στην ίδια διάρκεια ισχύος όταν το προϊόν αυτό εξάγεται όπως έχει 7

ότι ο κανονισμός (ΕΟΚ) αριθ. 1760/83 καθορίζει στο άρθρο 8 το ποσοστό των εγγυήσεων των σχετικών με τα πιστοποιητικά που αναφέρονται στον εν λόγω κανονισμό 7 ότι επιβάλλεται να ορισθεί, σε ό,τι αφορά το βούτυρο περιεκτικότητας σε λιπαρά 82 % κατά βάρος (PG 6), το ίδιο ποσοστό των 5 Ecu/100 kg όπως και για τα πιστοποιητικά που αφορούν την εξαγωγή ως έχει του προϊόντος αυτούς 7

ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1760/83 τροποποιείται ως εξής:

1. στο άρθρο 4 παράγραφος 1 δεύτερο εδάφιο προστίθεται η ακόλουθη φράση:

«εξαιρουμένων των πιστοποιητικών που έχουν εκδοθεί για βούτυρο περιεκτικότητας σε λιπαρά 82 % κατά βάρος (PG 6), τα οποία ισχύουν μέχρι το τέλος του τρίτου μηνός μετά από την έκδοσή τους» 7

2. στον πίνακα του άρθρου 8, στη στήλη τη σχετική με τα ποσοστά σε Ecu/100 kg καθαρού βάρους αρχικού προϊόντος, το ποσοστό «4,00 Ecu/100 kg» για το βούτυρο περιεκτικότητας σε λιπαρά 82 % κατά βάρος (PG 6) αντικαθίσταται από το ποσοστό «5,00 Ecu/100 kg».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται σε όλα τα πιστοποιητικά που ζητούνται μετά από την ημερομηνία θέσεως σε ισχύ του.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Νοεμβρίου 1992. Για την Επιτροπή

Martin BANGEMANN

Αντιπρόεδρος